
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 506 

10 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός όρων αμοιβής και εργασίας των δημο¬ 
σιογράφων που απασχολούνται σε εκδοτικές επι¬ 
χειρήσεις περιοδικών εντύπων όλης της χώρας, με 
εξαίρεση τις επιχειρήσεις που είναι μέλη ή που δύ- 
νανται να είναι μέλη του Συνδέσμου Επιχειρήσεων 


Περιοδικού Τύπου. 1 

Υπερωριακή εργασία προσωπικού με σχέση εργασίας 
ιδιωτικού δικαίου του Οργανισμού Ασφάλισης Ελευ¬ 
θέρων Επαγγελματιών (Ο.Α.Ε.Ε.) για το έτος 2007... 2 

Ρύθμιση όρων, προϋποθέσεων και διαδικασίας για την 
εφαρμογή των διατάξεων του ν. 2956/2001, που αφο¬ 
ρούν τις Εταιρείες Προσωρινής Απασχόλησης. 3 

Καθορισμός αριθμού θέσεων για τη Νομαρχιακή Αυ¬ 
τοδιοίκηση Αχαΐας, που πληρούνται από άτομα που 
προστατεύονται από το ν. 2643/1998 και κατανομή 
των θέσεων αυτών. 4 


Μερική διόρθωση της υπ’ αριθμ. 200422/5.6.2006 (ΦΕΚ 
812/Β/4.7.2006) απόφασης του Υφυπουργού Απα¬ 
σχόλησης και Κοινωνικής Προστασίας για τα Νο¬ 
σηλευτικά Ιδρύματα του Υπουργείου Υγείας και 
Κοινωνικής Αλληλεγγύης, το Ε.Κ.Α.Β. και τον Ε.Ο,Φ, 
σε ότι αφορά τους φορείς με αύξοντες αριθμούς 
23 και 73 στον πίνακα κατανομής των θέσεων της 


προαναφερόμενης απόφασης. 5 

Καθορισμός αριθμού θέσεων για τη Νομαρχιακή Αυ¬ 
τοδιοίκηση Λευκάδας που πληρούνται από άτομα 
που προστατεύονται από το ν. 2643/1998 και κα¬ 
τανομή των θέσεων αυτών. 6 

Καθορισμός αριθμού θέσεων για τη Νομαρχιακή Αυ¬ 
τοδιοίκηση Ροδόπης -Έβρου, Νομαρχιακό Διαμέρι¬ 
σμα Έβρου που πληρούνται από άτομα που προ¬ 
στατεύονται από το ν. 2643/1998 και κατανομή των 
θέσεων αυτών. 7 


Ανάκληση της υπ’ αριθμ. 200411/23.5.2006 (ΦΕΚ 719/ 
Β'/2006) απόφασης του Υφυπουργού Απασχόλη¬ 
σης και Κοινωνικής Προστασίας. 8 

Αναπροσαρμογή της ετήσιας εισφοράς των Δήμων- 
μελών του Συνδέσμου Ύδρευσης Δήμου Αγρίνιου 

και πέριξ κοινοτήτων εκ λίμνης Καστρακίου. 9 

Έγκριση κατάρτισης υπογραφής σύμβασης μίσθωσης 
έργου για την πρόσληψη προσωπικού από την Νο¬ 
μαρχιακή Αυτοδιοίκηση ΠΡΕΒΕΖΑΣ με αντικείμενο 


έργου τη μελέτη και εκτέλεση δημοσίων δασοτε- 
χνικών έργων αναψυχής, ανάδειξης και προστασίας 
του φυσικού περιβάλλοντος σε δημόσια δάση και 


δασικές εκτάσεις στην περιοχή Στενά Αχέροντα 

των Δήμων Λούρου και Φαναριού Ν. Πρέβεζας. 10 

Υπαγωγή επένδυσης της εταιρείας «ΡΙΖΟΣ ΑΠΟΣΤΟ¬ 
ΛΟΣ & ΣΙΑ ΟΈ.» στις διατάξεις του ν. 3299/2004, 
όπως ισχύει. 11 


Α ΠΟΦΑΣΕΙ Σ 

Αριθμ. 10945 (1) 

Καθορισμός όρων αμοιβής και εργασίας των δημοσιογρά¬ 
φων που απασχολούνται σε εκδοτικές επιχειρήσεις πε¬ 
ριοδικών εντύπων όλης της χώρας, με εξαίρεση τις επι¬ 
χειρήσεις που είναι μέλη ή που δύνανται να είναι μέλη 
του Συνδέσμου Επιχειρήσεων Περιοδικού Τύπου. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98Α) 

2. Τις διατάξεις του α.ν. 435/1968 (ΦΕΚ 124/Α/4.6.1968). 

3. Το γεγονός ότι δεν υπάρχει αντίστοιχη επαγγελ¬ 
ματική οργάνωση των εργοδοτών με αποτέλεσμα να 
καθίσταται ανέφικτη η σύναψη συλλογικής σύμβασης 
εργασίας για την εν λόγω κατηγορία μισθωτών. 

4. Την από 12.4.2006 Εθνική Γενική Συλλογική Σύμβαση 
Εργασίας ετών 2006 και 2007 (Πράξη κατάθεσης Υπουργείου 
Απασχόλησης και Κοινωνικής Προστασίας 14/13.4.2006). 

5. Το αίτημα από 29.12.2006 της Ένωσης Συντακτών 
Περιοδικού και Ηλεκτρονικού Τύπου. 

6. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 22.1.2007. 

7. Το π.δ. υπ’ αριθμ. 81/2002 (ΦΕΚ 57/Α/21.3.2002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

8. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμό της σειράς 
τάξης των Υπουργείων (ΦΕΚ 513/Β/10.3.2004). 

9. Την υπ’ αριθμ. 80030/19.4.2006 (ΦΕΚ 501/Β/19.4.2006) 
κοινή απόφαση Πρωθυπουργού και Υπουργού Απασχόλη- 

σης και Κοινωνικής Προστασίας «Ανάθεση αρμοδιοτήτων 
στον Υφυπουργό Απασχόλησης και Κοινωνικής Προστα¬ 
σίας», αποφασίζουμε: 

Άρθρο Ιο 

Στις διατάξεις της απόφασης αυτής υπάγονται οι δημο¬ 
σιογράφοι που απασχολούνται σε εκδοτικές επιχειρήσεις 
περιοδικών εντύπων όλης της χώρας, με εξαίρεση τις 
επιχειρήσεις που είναι μέλη ή που δύνανται να είναι μέλη 
του Συνδέσμου Επιχειρήσεων Περιοδικού Τύπου. 

Περιοδικό κατά την έννοια της παρ. 1 του άρθρου 5 
του α.ν. 1092/1938, είναι κάθε έντυπο το οποίο εκδίδεται 
μία φορά τουλάχιστον ανά τρίμηνο σε τακτικές εκδόσεις 
και του οποίου το εν γένει περιεχόμενο δεν δύναται να 
προσδώσει την κατά το άρθρο 4 του ίδιου νόμου έννοια 
της εφημερίδας. 

Αρθρο 2ο 

Αποδοχές 


α) Βασικοί μισθοί 


Ειδικότητα 

από 1.1.2007 

Εσωτερικοί δημοσιογράφοι 

815 ευρώ 

Εξωτερικοί δημοσιογράφοι 

754 ευρώ 


β) Επιδόματα υπολογιζόμενα επί των βασικών μισθών: 

I. Επίδομα τριετιών σε ποσοστό 10% για κάθε μία από 
τις τρεις πρώτες και 5% για κάθε μία από τις υπόλοιπες 
εννέα τριετίες. 

II. Επίδομα σπουδών: Στους πτυχιούχους τριτοβάθμιας 
εκπαίδευσης ημεδαπής ή αλλοδαπής χορηγείται για κάθε 
έτος σπουδών επίδομα 5% και μέχρι τέσσερα (4) έτη 
συνολικά σπουδών. 

III. Επίδομα συνθηκών εργασίας: Σε όσους συντάκτες 
απασχολούνται αποκλειστικά σε ηλεκτρονικές οθόνες 
οπτικής απεικόνισης καταβάλλεται επίδομα 5%. 

IV. Επίδομα οικογενειακό: 1) Γάμου 10%. Το επίδομα 
αυτό χορηγείται και στους άγαμους γονείς καθώς και 
στους ευρισκόμενους σε κατάσταση χηρείας ή διαζεύ- 
ξεως (άρθρο 20 παρ. 2 του ν. 1849/1989). 2) Παιδιών σε 
ποσοστό 5% για το καθένα, το οποίο καταβάλλεται μέχρι 
συμπληρώσεως του 18ου έτους της ηλικίας τους και εφό¬ 
σον σπουδάζουν παρατείνεται μέχρι συμπληρώσεως του 
24ου έτους της ηλικίας τους. Προκειμένου για παιδιά που 
χαρακτηρίζονται από αρμόδια υγειονομική επιτροπή ως 
ανίκανα για κάθε εργασία το επίδομα αυτό διατηρείται 
για όσο χρόνο διαρκεί η ανικανότητα αυτή. 

V. Επίδομα θέσης σε ποσοστό 15% για τους διευθυντές, 
διευθυντές σύνταξης και αρχισυντάκτες και σε ποσοστό 
8% για τους συντάκτες - υπευθύνους (Προϊσταμένους) 
Τμημάτων. 

Άρθρο 3ο 

Αναγνώριση υπηρεσίας ή προϋπηρεσίας 

Ως τέτοια αναγνωρίζεται η διανυθείσα με σχέση εξαρ¬ 
τημένης εργασίας ή σύμβαση έργου στο επάγγελμα του 
δημοσιογράφου σε οποιονδήποτε εργοδότη αρκεί τού¬ 
το να βεβαιώνεται με βεβαίωση προϋπηρεσίας ή από τα 
ασφαλιστικά βιβλιάρια του οικείου ταμείου ασφαλίσεως. 

Ο εργοδότης είναι υποχρεωμένος να λαμβάνει γνώση 
της προϋπηρεσίας του κάθε εργαζόμενου 


Άρθρο 4ο 

Οι προσλαμβανόμενοι για πρώτη φορά σε περιοδικά 
ως συντάκτες, εφόσον δεν έχουν προϋπηρεσία, θα παίρ¬ 
νουν ως συμβολικό μισθό μαθητείας το βασικό μισθό για 
τους υπαλλήλους που προβλέπεται από την Εθνική Γενική 
Συλλογική Σύμβαση Εργασίας και θα ασφαλίζονται στο 
ΤΑΙΣΥΤ αμέσως μόλις προσληφθούν. Ο χρόνος μαθητεί¬ 
ας δεν μπορεί σε καμμία περίπτωση να ξεπερνάει τους 
τρεις (3) μήνες, ύστερα από την πάροδο των οποίων θα 
πρέπει να εντάσσονται πλέον στην παραπάνω μισθολο- 
γική κλίμακα. 

Άρθρο 5ο 
Χρονικά όρια 

α) Οι ώρες εργασίας ανέρχονται στις 40 την εβδο¬ 
μάδα. Εφόσον όμως σε κάθε εκδοτική επιχείρηση έχει 
συμφωνηθεί να ισχύουν λιγότερες ώρες απασχόλησης, 
με εσωτερικό κανονισμό, έθιμο, επιχειρησιακή συνήθεια 
ή ατομική σύμβαση κ.λπ., ακολουθείται η συμφωνία. 

β) Για την αμοιβή της εργασίας καθ' υπερωριακή απα¬ 
σχόληση, για απασχόληση κατά την νύκτα (22.00 - 06.00) 
και για απασχόληση κατά τις Κυριακές και με νόμο αργίες 
ή με άλλες ρυθμίσεις καθιερωθείσες ημέρες αργίας, ισχύ¬ 
ουν οι πάγιες ρυθμίσεις του εργατικού δικαίου. 

γ) Ως ημέρες υποχρεωτικής αργίας, καθιερώνονται για 
τους συντάκτες του περιοδικού τύπου, η Καθαρή Δευ¬ 
τέρα, η 2η ημέρα του Πάσχα, η Μεγάλη Παρασκευή, το 
Μεγάλο Σάββατο καθώς και οι γιορτές των Θεοφανείων, 
της 25ης Μαρτίου, του Αγίου Πνεύματος, της 28ης Οκτω¬ 
βρίου και της 26ης Δεκεμβρίου. 

δ) Άδεια αναψυχής: Χορηγείται σύμφωνα με τις διατά¬ 
ξεις του α.ν. 539/1945 των ν. 1346/1983, 549/1977 και του 
άρθρου 1 του ν. 3302/2004. 

Το επίδομα αδείας καταβάλλεται σύμφωνα με την παρ. 
1β του άρθρου 3 του ν. 4504/1966 σε συνδυασμό με τον 
ν. 1346/1983 άρθρο 1. 

Συντάκτης που τυχόν αναπληρώνει άλλο συντάκτη 
κατά την κανονική ετήσια άδειά του, δικαιούται να λάβει 
πρόσθετη αμοιβή, ανάλογη με τις ημέρες αναπληρώσεως. 
Η αμοιβή αυτή υπολογίζεται με βάση τις αποδοχές του 
αναπληρούντος, όπως καθορίζονται από την παρούσα 
(βασικός μισθός και επιδόματα). 

Το επίδομα αναπλήρωσης, των συντακτών, οι οποίοι 
βρίσκονται σε κανονική άδεια και το οποίο προβλέπεται 
στην παρούσα, θα καταβάλλεται μόνο για τις ημέρες της 
κανονικής άδειας ανάπαυσης που προβλέπει ο νόμος. 

ε) Άδεια γάμου και γεννήσεως τέκνου, άδεια μητρότη¬ 
τας, άδεια γονική ανατροφής παιδιού, άδεια θηλασμού 
και φροντίδας παιδιού, άδεια φροντίδας υιοθετημένων 
παιδιών, άδεια για ασθένεια εξαρτώμενων μελών, άδεια 
απουσίας για επίσκεψη του σχολείου των παιδιών τους 
με σκοπό την παρακολούθηση της σχολικής τους επί¬ 
δοσης καθώς και άδεια εξετάσεων των σπουδαστών 
και φοιτητών χορηγούνται σύμφωνα με την ισχύουσα 
νομοθεσία σε συνδυασμό με τις διατάξεις της Εθνικής 
Γ ενικής Συλλογικής Σύμβασης Εργασίας και κάθε νόμου 
ευνοϊκότερου των προηγούμενων. 

Οι ισχύοντες νόμοι για τα ανωτέρω θέματα είναι: 
1307/1983,1483/1984,1346/1983, 2639/1998 και 2874/2000. 

στ) Συντάκτης τυχών υποτροφίας εκ μέρους του Κρά¬ 
τους ή ετέρου γνωστού οργανισμού ή ιδρύματος, δικαιού¬ 
ται να απουσιάζει εκ της εργασίας του, θεωρούμενος ως 
τελών εν αδεία άνευ αποδοχών, και επανέρχεται μετά το 
πέρας της υποτροφίας στην εργασία του εφόσον η λόγω 

αυτού απουσία του έγινε με την έγκριση της ΕΣΠΗΤ και 
διήρκεσε ουχί πλέον του έτους, ο δε εργοδότης προει¬ 
δοποιήθηκε εγγράφως για την απουσία και την σύμφωνη 
γνώμη της ΕΣΠΗΤ, έναν τουλάχιστον μήνα νωρίτερα. 

ζ) Για όσα θέματα δεν καλύπτει η παρούσα, εφαρμόζο¬ 
νται για τους εργαζόμενους όλες οι θεσμικές διατάξεις 
των Εθνικών Γ ενικών Συλλογικών Συμβάσεων Εργασίας, 
όπως ισχύουν. 

Άρθρο 6ο 

Προσαύξηση αμοιβής των μερικώς απασχολουμένων 

Καταβάλλεται σύμφωνα με τη διάταξη του άρθρου 7 
του ν. 2874/2000 της οποίας το κείμενο έχει ως εξής: 

Στην παράγραφο 7 του άρθρου 2 του ν. 2639/1998 (ΦΕΚ 
205/Α'), που αντικατέστησε το άρθρο 38 του ν. 1892/1990 
(ΦΕΚ ΙΟΙ/Α'), προστίθεται εδάφιο ως εξής : 

«Οι αποδοχές των μερικώς απασχολούμενων μισθωτών 
προσαυξάνονται κατά επτάμισι τοις εκατό (7,5%), εφόσον 
αμείβονται με το κατώτατο, κατά τις κείμενες διατάξεις, 
όριο αποδοχών και το ωράριο απασχόλησής τους είναι 
μικρότερο των τεσσάρων (4) ωρών ημερησίως». 

Αρθρο 7ο 

Λοιπά θέματα - Γ ενικά θέματα 

α) Η απασχόληση στα μηχανήματα νέας τεχνολογίας 
δεν είναι υποχρεωτική για τις γυναίκες κατά τη διάρ¬ 
κεια της εγκυμοσύνης τους, για όσους έχουν πρόβλημα 
όρασης και γενικά εφόσον από την απασχόληση αυτή 
δημιουργείται οποιοδήποτε πρόβλημα υγείας για τους 
εργαζομένους, το οποίο θα διαπιστώνεται από τον αρ¬ 
μόδιο γιατρό του ΤΑΙΣΥΤ και ένα γιατρό του εργοδότη 
και σε περίπτωση διαφωνίας από Διευθυντή Πανεπιστη¬ 
μιακής Κλινικής ή Κλινικής του ΕΣΥ της αντίστοιχης ει¬ 
δικότητας. 

β) Σε περίπτωση θανάτου του συντάκτη, πριν αυτός 
συμπληρώσει τις προϋποθέσεις για τη λήψη πλήρους σύ¬ 
νταξης γήρατος, ο επιζών σύζυγος και τα ανήλικα παιδιά 
του δικαιούνται να λάβουν από το έντυπο που εργαζόταν 
τα 40% της αποζημίωσης του ν. 2112/1920. 

γ) Ο συντάκτης δικαιούται για σοβαρούς λόγους να 
αρνηθεί την εκτέλεση δημοσιογραφικής αποστολής σε 
ζώνες πολεμικών επιχειρήσεων ή εμφυλίου πολέμου, πε¬ 
ριοχές δοκιμαζόμενες από θεομηνίες, ή περιοχές όπου 
ενδημούν επιδημίες. 

Σε περίπτωση που ο συντάκτης λόγω συμμετοχής του 
σε αποστολή σε μία από τις παραπάνω έχασε τη ζωή του 
ή κατέστη ολικά ανίκανος για εργασία, το περιοδικό είναι 
υποχρεωμένο να του καταβάλλει, με βάση τις τακτικές 
μηνιαίες αποδοχές του κατά τον χρόνο επελεύσεως του 
περιστατικού αποζημίωση ίση με: 

1. αποδοχές τριών (3) χρόνων, εάν λόγω τούτου κατέ¬ 
στη ολικά ανίκανος για εργασία ανεξάρτητα από την 
οικογενειακή του κατάσταση ή απεβίωσε και άφησε παι¬ 
διά που έχουν τις προϋποθέσεις του άρθρου 2 παρ. β 
εδαφ. IV (2) της παρούσας ή προστατευόμενους γονείς. 
Η αποζημίωση αυτή μειώνεται ανάλογα σε περίπτωση 
που οι ανωτέρω (παιδιά και γονείς) πάψουν να έχουν τις 
προϋποθέσεις αυτές. 

2. αποδοχές ενός (1) χρόνου εάν λόγω τούτου (του περι¬ 
στατικού) απεβίωσε και άφησε σύζυγο. Η αποζημίωση μει¬ 
ώνεται ανάλογα σε περίπτωση διακοπής της χηρείας. 

Σε περίπτωση που ο συντάκτης λόγω της συμμετοχής 
του σε αποστολή σε μία από τις παραπάνω περιοχές του 
άρθρου αυτού, κατέστη μερικά ανίκανος για εργασία δικαι¬ 
ούται σαν αποζημίωση τις τακτικές μηνιαίες αποδοχές του, 


όπως ανωτέρω προσδιορίζονται, για όσο χρόνο διαρκεί η 
ανικανότητά του για εργασία, χωρίς να υπερβαίνει: 

• τον 1 μήνα για συντάκτες με υπηρεσία στο ίδιο πε¬ 
ριοδικό μέχρι 4 χρόνια, 

• τους 3 μήνες για συντάκτες με υπηρεσία στο ίδιο 
περιοδικό από 4 έως 10 χρόνια, 

• τους 4 μήνες για συντάκτες με υπηρεσία στο ίδιο 
περιοδικό από 10 έως 15 χρόνια, 

• τους 12 μήνες για συντάκτες με υπηρεσία στο ίδιο 
περιοδικό πέρα από τα 15 χρόνια. 

Η ανωτέρω ανικανότητα για εργασία θα διαπιστώνεται 
από τον γιατρό του ΤΑΙΣΥΤ και από έναν γιατρό που θα 
ορίζει ο εργοδότης στο περιοδικό του οποίου απασχο¬ 
λείται ο συντάκτης. Αν οι δύο αυτοί γιατροί διαφωνήσουν 
θα αποφαίνεται οριστικά ο καθηγητής του Πανεπιστη¬ 
μίου Αθηνών στην αρμοδιότητα του οποίου υπάγεται η 
ανικανότητα του συντάκτη. 

Η αποζημίωση των προηγούμενων άρθρων θα κατα¬ 
βάλλεται σε ισόποσες μηνιαίες δόσεις, ισάριθμες με τους 
μήνες αποζημιώσεως, και είναι άσχετη προς κάθε άλλη 
συναφή υποχρέωση της εφημερίδας απέναντι στο συ¬ 
ντάκτη ή τους κληρονόμους του, δεν συμψηφίζεται δε με 
τα ποσά τα οποία αυτός ή οι κληρονόμοι του θα πάρουν 
συνεπεία υποχρεωτικής από το νόμο ασφαλίσεώς του. 

Το περιοδικό απαλλάσσεται των ανωτέρω υποχρεώ¬ 
σεων εφόσον ασφαλίσει τον συντάκτη σε ασφαλιστική 
εταιρεία της εκλογής της και για ποσό ίσο με την προ- 
βλεπόμενη αποζημίωση. 

δ) Εκτός έδρας: Οι συντάκτες που αποστέλλονται εκτός 
έδρας πρόσκαιρα για εκτέλεση εργασίας, δικαιούνται 
πλην των οδοιπορικών εξόδων και πρόσθετη αποζημίωση 
σύμφωνα με την υπ’ αριθ. 21091/1946 απόφαση των Υπουρ¬ 
γών Οικονομικών και Εργασίας που έχει ως εξής: 

«Αποζημίωση για κάθε διανυκτέρευση εκτός έδρας ίση με 
το 1/25 του εκάστοτε μηνιαίου μισθού. Σε περίπτωση που 
παρέχεται από τον εργοδότη τροφή και κατοικία καταβάλ¬ 
λεται μόνο το Ία της αποζημίωσης αυτής. Εάν παρέχεται μόνο 
τροφή καταβάλλεται το \ αυτής και εάν παρέχεται μόνο 
κατοικία καταβάλλονται τα 4/5 της αποζημίωσης αυτής. 

Άρθρο 8ο 

Τυχόν ανώτερες από την απόφαση αυτή καθοριζόμενες 
αποδοχές και άλλοι όροι εργασίας που προβλέπονται 
από νόμο, διατάγματα, υπουργικές αποφάσεις, Σ.Σ.Ε., Δ.Α., 
εσωτερικούς κανονισμούς, έθιμα ή από ατομικές συμβά¬ 
σεις εργασίας καθώς και παροχές εξ ελευθεριότητας δεν 
θίγονται από τις διατάξεις της απόφασης αυτής. 

Άρθρο 9ο 

Η ισχύς της παρούσας αρχίζει από 1.1.2007. 

Άρθρο 10ο 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Άρθρο 11ο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2007 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦ. ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΚΑΙ ΟΙΚΟΝΟΜΙΚΩΝ ΠΡΟΣΤΑΣΙΑΣ 

ΓΕΩΡΓ. ΑΛΟΓΟΣΚΟΥΦΗΣ ΓΕΡΑΣ. ΓΙΑΚΟΥΜΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Φ.80425/6847/1115 (2) 

Υπερωριακή εργασία προσωπικού με σχέση εργασίας ιδι¬ 
ωτικού δικαίου του Οργανισμού Ασφάλισης Ελευθέ¬ 
ρων Επαγγελματιών (Ο.Α.Ε.Ε.) για το έτος 2007. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

Ι.Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α) 

3. Την υπ’ αριθμ. οικ. 2/7093/0022/5.2.2004 απόφαση επέ¬ 
κτασης των διατάξεων του ν. 3205/2003 στο προσωπικό 
με σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α. 

4. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών «υπερωριακή απασχόληση προ¬ 
σωπικού με σχέση εργασίας ιδ. δικαίου». 

5. Το γεγονός ότι έχουν εκδοθεί οι σχετικές αποφά¬ 
σεις κατ’ εφαρμογή της εργατικής Νομοθεσίας από την 
αρμόδια Δ/νση Επιθεώρηση Εργασίας της οικείας Νο¬ 
μαρχίας. 

6. Την ανάγκη υπερωριακής απασχόλησης του προσω¬ 
πικού με σχέση εργασίας ιδιωτικού δικαίου του Ο.Α.Ε.Ε. 
προκειμένου να διεκπεραιωθούν οι εξής εργασίες: 1) εκ¬ 
καθάριση του μητρώου των ασφαλισμένων των ΤΕΒΕ 

- ΤΑΕ -ΤΣΑ λόγω ενοποίησης αυτών, 2) επεξεργασία φο¬ 
ρολογικών καταλόγων, για εντοπισμό αναπογράφων και 
οφειλετών, έκδοση αποφάσεων αυτεπάγγελτων εγγρα¬ 
φών, 3) έλεγχος διαφορών ΑΜΚΑ - μητρώου από το έτος 
1999 και εντεύθεν, 4) κλείσιμο βιβλίων και ισολογισμών 
έτους 1999 και εντεύθεν, 5) ενοποίηση συνταξιοδοτικών 
μητρώων, έλεγχος χορηγουμένων συντάξεων, 6) έκδοση 
αποφάσεων αναγνώρισης εισφορών λόγω απώλειας των 
ασφαλιστικών βιβλιαρίων των ασφαλισμένων, 7) απονομή 
συντάξεων με τις διατάξεις του ΟΑΕΕ, με υπολογισμό 
εκ παραλλήλου και σύμφωνα με τις διατάξεις των τριών 
Ταμείων (ΤΕΒΕ - ΤΑΕ - ΤΣΑ), 8) προώθηση εκκρεμών 
συνταξιοδοτικών αποφάσεων, 9) ενοποίηση προσωπικών 
μητρώων υπαλλήλων των τριών Ταμείων (ΤΕΒΕ - ΤΑΕ 

- ΤΣΑ) και έλεγχος υπηρεσιακής κατάστασης όλων των 
υπαλλήλων του ΟΑΕΕ, 10) υλοποίηση του συστήματος 
χορήγησης του επιδόματος Κοινωνικής Αλληλεγγύης 
Συνταξιούχων για το έτος 2007 (έλεγχος δικαιολογη- 
τικών, χορήγηση επιδόματος, κλπ) για τους συνταξιού¬ 
χους, 11) εκκαθάριση λογαριασμών νοσοκομείων, κλινικών, 
εργαστηρίων, φαρμακείων και ατομικών λογαριασμών 
ασφαλισμένων, 12) διαδικασίες πρόσληψης και υπογρα¬ 
φής συμβάσεων με θεραπευτές και ελεγκτές γιατρούς, 

13) θεωρήσεις βιβλιαρίων ασθένειας ασφαλισμένων και 
καταχώρηση σε αυτά των ιατρών όλων των ειδικοτήτων, 

14) υλοποίηση των διατάξεων σχετικά με τη ρύθμιση 
οφειλομένων εισφορών, εκκαθάριση οφειλομένων εισφο¬ 
ρών ασφαλισμένων, έκδοση ΠΕΕ, μηνύσεων, εφαρμογή 
ΚΕΔΕ, 15) έλεγχος παλαιών δοκιμίων δελτίου εισπράξεως 
εισφορών - γραμματίων είσπραξης και δελτία αγοράς 
καθώς και χορήγηση πάσης φύσεως πιστοποιητικών των 


αυτοκινητιστών καθώς και ενημέρωση των φακέλων σε 
θέματα ασφάλισης εισφορών και οφειλών, 16) κλείσι¬ 
μο - συμφωνία υπαρχόντων ενσήμων των ΤΕΒΕ, ΤΑΕ 
και συγκέντρωση αυτών από Τράπεζες πανελλαδικά, 17) 
υλοποίηση της εφαρμογής μηχανογραφικής διαχείρισης 
των εργασιών των Τμημάτων Μονίμου και Λοιπού Προ¬ 
σωπικού, 18) έλεγχος παλαιών δοκιμίων ΔΕΕ από 2001 
και εντεύθεν. 

7. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 792.975,60 € 
περίπου και θα βαρύνει την εγγεγραμμένη πίστωση στον 
προϋπολογισμό του ΟΑΕΕ έτους 2007, αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας, για χίλιους διακόσιους ογδόντα (1.280) υπαλ¬ 
λήλους με σχέση εργασίας ιδιωτικού δικαίου του ΟΑΕΕ 
από 120 ώρες για τον καθένα (153.600 ώρες συνολικά) 
για το α' εξάμηνο του 2007. 

Οι ημέρες απασχόλησής τους είναι όλες οι ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 2 ώρες καθημερινά. 

Υπεύθυνοι για την παρακολούθηση και τον έλεγχο της 
πραγματικής παροχής της υπερωριακής απασχόλησης 
είναι οι αρμόδιοι προϊστάμενοι διευθύνσεων. Η κατανομή 
των ωρών υπερωριακής εργασίας στους υπαλλήλους θα 
γίνει με απόφαση του Διοικητή, ανάλογα με τις ανάγκες 
των υπηρεσιακών μονάδων του Ταμείου. 

Η απόφαση αυτή ισχύει ένα (1) μήνα πριν τη δημοσί¬ 
ευσή της στην Εφημερίδα της Κυβερνήσεως και μέχρι 
30.6.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2007 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 3484 (3) 

Ρύθμιση όρων, προϋποθέσεων και διαδικασίας για την 

εφαρμογή των διατάξεων του ν. 2956/2001, που αφο¬ 
ρούν τις Εταιρείες Προσωρινής Απασχόλησης 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παραγράφου 4 του άρθρου 16 του 
ν. 1558/1985 «Κυβέρνηση και Κυβερνητικά Όργανα». (ΦΕΚ 
137 Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας (ΦΕΚ 163 Α'). 

3. Το π.δ. 372/1995 «Μεταφορά της Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρόνοι- 
ας και Κοινωνικών Ασφαλίσεων στο Υπουργείο Εργασίας» 
(ΦΕΚ 201 Α'). 

4. Την υπ’ αριθμ. 80030/2006 απόφαση του Πρωθυπουρ¬ 
γού και Υπουργού Απασχόλησης και Κοινωνικής Προστα¬ 
σίας «Ανάθεση αρμοδιοτήτων στον Υφυπουργό Απασχό¬ 
λησης και Κοινωνικής Προστασίας» (ΦΕΚ 501/Β'). 

5. Τις διατάξεις του άρθρου 26 του ν. 2956/2001 «Αναδιάρ¬ 
θρωση του ΟΑΕΔ και άλλες διατάξεις (ΦΕΚ 258 Α') καθώς 
και τις διατάξεις των άρθρων 20 εως 23 του ιδίου νόμου. 

6. Τις διατάξεις του άρθρου 5 του ν. 2639/1998 «Ρύθμιση 
εργασιακών σχέσεων Σύσταση Σώματος Επιθεώρησης 
Εργασίας και άλλες διατάξεις» (ΦΕΚ 205 Α'). 

7. Το π,δ. 160/1999 «Όροι, προϋποθέσεις και διαδικασία 
για τη σύσταση και λειτουργία των Ιδιωτικών Γραφείων 
Εργασίας». (ΦΕΚ 157 Α'). 

8. Την υπ’ αριθμ. 30342/2002 απόφαση του Υπουργού 
Εργασίας και Κοινωνικών Ασφαλίσεων «Ρύθμιση όρων, 
προϋποθέσεων και διαδικασίας για την εφαρμογή των 
διατάξεων του ν. 2956/2001, που αφορούν τις Εταιρείες 
Προσωρινής Απασχόλησης» (ΦΕΚ 337 Β'). 

9. Την ανάγκη αντιμετώπισης προβλημάτων που ανέκυψαν 
από την εφαρμογή του άρθρου 9 της υπουργικής απόφασης 
30342/20.3.2002 του Υπ. Εργασίας και Κοινωνικών Ασφαλίσε¬ 
ων «Ρύθμιση όρων, προϋποθέσεων και διαδικασίας για την 
εφαρμογή των διατάξεων του ν. 2956/2001, που αφορούν τις 
Εταιρείες Προσωρινής Απασχόλησης» (ΦΕΚ 337 Β'). 

10. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Το άρθρο 9 της υπ’ αριθμ. 30342/20.3.2002 απόφασης 
Υπουργού Εργασίας και Κοινωνικών Ασφαλίσεων (ΦΕΚ 
337 Β'), αντικαθίσταται ως εξής: 

Άρθρο 9 

Τρόπος και διαδικασία γνωστοποίησης των συμβάσεων 
προσωρινής απασχόλησης. 

1. Οι συμβάσεις προσωρινής απασχόλησης του άρ¬ 
θρου 22 του ν. 2956/2001, συνάπτονται εγγράφως από 
την Εταιρεία Προσωρινής Απασχόλησης (Ε.Π.Α.) σε τρία 
αντίτυπα και υπογράφονται από τους συμβαλλόμενους, 
νόμιμο εκπρόσωπο της Εταιρείας και εργαζόμενο. Το ένα 
αντίτυπο της σύμβασης αμέσως μετά την υπογραφή της 
παραδίδεται στον εργαζόμενο, το άλλο παραμένει στην 
Ε.Π.Α. και το τρίτο παραδίδεται στον έμμεσο εργοδότη, 
ο οποίος υποχρεούται να το τηρεί στο χώρο εργασίας 
και να το θέτει στη διάθεση των ελεγκτικών οργάνων 
του Σ.Ε.Π.Ε. 

Σε περίπτωση συμβάσεων μερικής απασχόλησης, η 
Ε.Π.Α. υποχρεούται, μετά την κατάθεσή τους στην οικεία 
Κοινωνική Επιθεώρηση Εργασίας σύμφωνα με τα προβλε- 
πόμενα στο άρθρο 2 του ν. 2639/1998, να παραδίδει ένα 
αντίγραφο της σύμβασης στον εργαζόμενο και το άλλο 
να το αποστέλλει στον έμμεσο εργοδότη, ο οποίος έχει 
την υποχρέωση τήρησής του στο χώρο εργασίας. 

Η Ε.Π.Α. ευθύνεται για τη σύννομη κατάρτιση των ανω¬ 
τέρω συμβάσεων και είναι υπεύθυνη για την παράδοση 
των αντιτύπων τους στον εργαζόμενο και τον έμμεσο 
εργοδότη. 

2. Κατά το πρώτο δεκαπενθήμερο των μηνών Ιανου¬ 
άριου και Ιουλίου κάθε έτους, οι Ε.Π.Α. έχουν υποχρέ¬ 
ωση να υποβάλουν στη Διεύθυνση Απασχόλησης του 
Υπουργείου Απασχόλησης και Κοινωνικής Προστασίας, 
έκθεση δραστηριοτήτων στην οποία μεταξύ των άλλων, 
θα περιλαμβάνονται τα ακόλουθα στοιχεία των συμβάσε¬ 
ων προσωρινής απασχόλησης, που συνήφθησαν από τις 
Ε.Π.Α. κατά το προηγούμενο ημερολογιακό εξάμηνο: 

Το ονοματεπώνυμο του προσωρινά απασχοληθέντα, 
η χρονική περίοδος απασχόλησής του, τόσο στην ίδια 
όσο και στον έμμεσο εργοδότη, η ειδικότητά του, το 
φύλο του, η ηλικία του, ο χρόνος της προγενέστερης 
ανεργίας του, το εκπαιδευτικό του επίπεδο, η επωνυμία 
του έμμεσου εργοδότη, καθώς επίσης δήλωση της Ε.Π.Α. 
ότι ο έμμεσος εργοδότης δεν υπάγεται στις διατάξεις 
του ν. 2190/1994 ή στις διατάξεις της παρ. 3 του άρθρου 
1 του ν. 2527/1997, όπως ισχύουν. Αντίγραφο της ως άνω 


έκθεσης δραστηριοτήτων υποχρεούται η Ε.Π.Α. να υπο¬ 
βάλει κατά τα προαναφερθέντα χρονικά διαστήματα και 
στην Εταιρεία Παρατηρητήριο Απασχόλησης Ερευνητική 
Πληροφορική (Π.Α.Ε.Π. ΑΕ) του Ο.Α.Ε.Δ. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 26 Μαρτίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 200235 (4) 

Καθορισμός αριθμού θέσεων για τη Νομαρχιακή Αυτοδι¬ 
οίκηση Αχάίας, που πληρούνται από άτομα που προ¬ 
στατεύονται από το ν. 2643/1998 και κατανομή των 

θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίησή του με 
τις διατάξεις του άρθρου 11 του ν. 3051/2002 (220/Α') 
«Συνταγματικά κατοχυρωμένες ανεξάρτητες αρχές, 
...ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Το υπ’ αριθμ. 3266/14.3.2007 έγγραφο της Νομαρχιακής 
Αυτοδιοίκησης Αχάίας για την επικείμενη έκδοση προκή¬ 
ρυξης, πλήρωσης τριάντα (30) συνολικώς θέσεων εργασίας 
τακτικών υπαλλήλων, διαφόρων κατηγοριών, κλάδων και 
ειδικοτήτων για τη Νομαρχιακή Αυτοδιοίκηση Αχαΐας. 

5. Την υπ’ αριθμ. 80030/19.4.2006 (ΦΕΚ 501/Β) κοι¬ 
νή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

6. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, αποφα¬ 
σίζουμε: 

Α. Σε συνέχεια των υπ’ αριθμ. 30744/3.3.2003 και 
1275/7.10.2003 αποφάσεών μας καθορίζουμε το συνο¬ 
λικό αριθμό των θέσεων εργασίας για τη Νομαρχιακή 
Αυτοδιοίκηση Αχάίας, που πρόκειται να πληρωθούν από 
άτομα που προστατεύονται από τις διατάξεις του ν. 
2643/1998, σε τρεις (3). 

Β. Κατανέμουμε τον ανωτέρω αριθμό θέσεων κατά κα¬ 
τηγορία προστατευομένων προσώπων, ως εξής: 


ΚΑΤΗΓΟΡΙΑ 

ΠΡΟΣΤΑΤΕΥΟΜΕΝΩΝ 

ΠΡΟΣΩΠΩΝ 

ΘΕΣΕΙΣ ν. 2643/1998 

Α) Εθνικής Αντίστασης (περίπτωση γ' της 
παρ. 1, άρθρου 1 ν. 2643/1998) 

1 

Β) Έμμεσης ΑΜΕΑ (δεύτερο εδάφιο 
περίπτωσης β' της παρ. 1, άρθρου 1 ν. 
2643/1998) 

1 

Γ) Τρίτεκνοι (περίπτωση ε', της παρ. 1 του 
άρθρου 1 ν. 2643/1998) 

1 

Γ. Κατανέμουμε τις ανωτέρω θέσεις ως εξής: 


Α/Α 

ΝΟΜΟΣ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

ν. 

2643/1998 

1 

ΑΧΑΪΑΣ 

Νομαρχιακή 

Αυτοδιοίκηση 

Αχαίας 

ΔΕ 

Σπερματεγχυτών 

Εθνικής 

Αντίστασης 

1 

2 

ΑΧΑΪΑΣ 

Νομαρχιακή 

Αυτοδιοίκηση 

Αχαίας 

ΤΕ 

Εποπτών Υγείας 

Έμμεσης 

ΑΜΕΑ 

1 

3 

ΑΧΑΪΑΣ 

Νομαρχιακή 

Αυτοδιοίκηση 

Αχαίας 

ΠΕ 

Οικονομικού 

Τριτέκνων 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Μαρτίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. οικ. 200232 (5) 

Μερική διόρθωση της υπ’ αριθμ. 200422/5.6.2006 (ΦΕΚ 812/ 
Β/4.7.2006) απόφασης του Υφυπουργού Απασχόλησης 
και Κοινωνικής Προστασίας για τα Νοσηλευτικά Ιδρύμα¬ 
τα του Υπουργείου Υγείας και Κοινωνικής Αλληλεγγύης, 
το Ε.Κ.Α.Β. και τον Ε.Ο,Φ, σε ότι αφορά τους φορείς με 
αύξοντες αριθμούς 23 και 73 στον πίνακα κατανομής των 
θέσεων της προαναφερόμενης απόφασης. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του ν. 2643/ 

1998 (220/Α') «Μέριμνα για την απασχόληση προσώπων ειδι¬ 
κών κατηγοριών και άλλες διατάξεις», όπως ισχύει μετά την 
τελευταία τροποποίησή του με τις διατάξεις του άρθρου 
11 του ν. 3051/2002 (220/Α') «Συνταγματικά κατοχυρωμένες 
ανεξάρτητες αρχές.ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80030/19.4.2006 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας». 

5. Το υπ’ αριθμ. Υ10β/42489/9.5.2006 έγγραφο του 
Υπουργείου Υγείας και Κοινωνικής Αλληλεγγύης για την 
επικείμενη έκδοση προκήρυξης, πλήρωσης χιλίων δια- 
κοσίων εξήντα τριών (1.263) συνολικά θέσεων εργασίας 
τακτικών υπαλλήλων, διαφόρων κατηγοριών, κλάδων και 
ειδικοτήτων, για τα Νοσηλευτικά Ιδρύματα του Υπουρ¬ 
γείου Υγείας και Κοινωνικής Αλληλεγγύης, το Ε.Κ.Α.Β. 
και τον Ε.Ο.Φ. 

6. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, αποφα¬ 
σίζουμε: 

Α. Τη μερική διόρθωση των σημείων με αύξοντες αριθ¬ 
μούς 23 και 73 στον πίνακα κατανομής των θέσεων της 
υπ’ αριθμ. 200422/5.6.2006 απόφασης του Υφυπουργού 
Απασχόλησης και Κοινωνικής Προστασίας για τα Νοση¬ 
λευτικά Ιδρύματα του Υπουργείου Υγείας και Κοινωνικής 
Αλληλεγγύης, το Ε.Κ.Α.Β. και τον Ε.Ο.Φ., ως κάτωθι: 


α) Στο σημείο 23 η ορθή ειδικότητα είναι ΠΕ Διοικητικού 
- Οικονομικού αντί του εσφαλμένου ΠΕ Διοικητικού - Λο¬ 
γιστικού και 

β) Στο σημείο 73 η ορθή ονομασία του φορέα είναι 
Γ ενικό Νοσοκομείο Πατρών «ΑΓΙΟΣ ΑΝΔΡΕΑΣ» αντί του 
εσφαλμένου Πανεπιστημιακό Γ ενικό Νοσοκομείο Πατρών 
«ΑΓΙΟΣ ΑΝΔΡΕΑΣ» 


Β. Διορθώνουμε τις ανωτέρω θέσεις ως εξής: 


Α/Α 

ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

ν. 

2643/1998 

23 

ΑΘΗΝΩΝ 

Πανεπιστημιακό 
Γ ενικό 
Νοσοκομείο 
«ΑΤΤΙΚΟΝ» 

ΠΕ 

Διοικητικού - 
Οικονομικού 

Έμμεση 

Α.Μ.Ε.Α. 

1 

73 

ΑΧΑΪΑΣ 

Γ ενικό 
Νοσοκομείο 
Πατρών 

«ΑΓΙΟΣ ΑΝΔΡΕ¬ 
ΑΣ» 

ΥΕ 

Βοηθητικού 

Υγειονομικού 

Προσωπικού 

ειδικότητας 

μεταφορέων 

ασθενών 

Έμμεση 

Α.Μ.Ε.Α. 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Μαρτίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 200233 (6) 

Καθορισμός αριθμού θέσεων για τη Νομαρχιακή Αυτο¬ 
διοίκηση Λευκάδας που πληρούνται από άτομα που 

προστατεύονται από το ν. 2643/1998 και κατανομή 

των θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του ν. 

2643/1998 (220/Α') «Μέριμνα για την απασχόληση προσώ¬ 
πων ειδικών κατηγοριών και άλλες διατάξεις», όπως ισχύ¬ 
ει μετά την τελευταία τροποποίησή του με τις διατάξεις 
του άρθρου 11 του ν. 3051/2002 (220/Α') «Συνταγματικά 
κατοχυρωμένες ανεξάρτητες αρχές,.ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Το υπ’ αριθμ. 579/14.3.2007 έγγραφο της Νομαρχιακής 
Αυτοδιοίκησης Λευκάδας για την επικείμενη έκδοση προκή¬ 
ρυξης, πλήρωσης δεκαπέντε (15) συνολικώς θέσεων εργασί¬ 
ας τακτικών υπαλλήλων, διαφόρων κατηγοριών, κλάδων και 
ειδικοτήτων για τη Νομαρχιακή Αυτοδιοίκηση Λευκάδας. 

5. Την υπ’ αριθμ. 80030/19.4.2006 (ΦΕΚ 501/Β) κοινή απόφαση 
του Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον Υφυ¬ 
πουργό Απασχόλησης και Κοινωνικής Προστασίας». 

6. Το γεγονός ότι η απόφαση αυτή δεν προκαλεί δαπάνη 
σε βάρος του κρατικού προϋπολογισμού, αποφασίζουμε: 

Α. Σε συνέχεια των υπ’ αριθμ. 30742/3.3.2003 και1275/7.10.2003 
αποφάσεών μας καθορίζουμε το συνολικό αριθμό των θέσε¬ 
ων εργασίας για τη Νομαρχιακή Αυτοδιοίκηση Λευκάδας, που 
πρόκειται να πληρωθούν από άτομα που προστατεύονται 
από τις διατάξεις του ν. 2643/1998, σε μία (1). 

Β. Η ανωτέρω θέση δίδεται στην κατηγορία Αναπήρων 
πολέμου (περίπτωση δ' της παρ. 1, άρθρου 1 ν. 2643/1998) 

και θα καλυφθεί από άτομο της κατηγορίας ΠΕ Μηχανι¬ 
κών ειδικότητας Πολιτικών Μηχανικών. 

Γ. Διαθέτουμε την ανωτέρω θέση ως εξής: 


Α/Α 

ΝΟΜΟΣ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

ν. 

2643/1998 

1 

ΛΕΥΚΑΔΑΣ 

Νομαρχιακή 

Αυτοδιοίκηση 

Λευκάδας 

ΠΕ 

Μηχανικών 

-Πολιτικού 

Μηχανικού 

Αναπήρων 

πολέμου 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Μαρτίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 200222 (7) 

Καθορισμός αριθμού θέσεων για τη Νομαρχιακή Αυτοδιοί¬ 
κηση Ροδόπης -Έβρου, Νομαρχιακό ΔιαμέρισμαΈβρου 

που πληρούνται από άτομα που προστατεύονται από 

το ν. 2643/1998 και κατανομή των θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του ν. 

2643/1998 (220/Α') «Μέριμνα για την απασχόληση προσώ¬ 
πων ειδικών κατηγοριών και άλλες διατάξεις», όπως ισχύ¬ 
ει μετά την τελευταία τροποποίησή του με τις διατάξεις 
του άρθρου 11 του ν. 3051/2002 (2201Α') «Συνταγματικά 
κατοχυρωμένες ανεξάρτητες αρχές.ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80030/19.4.2006 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας». 

5. Το υπ’ αριθμ. 623/8.3.2007 έγγραφο της Νομαρχιακής 
Αυτοδιοίκησης Ροδόπης -Έβρου, Νομαρχιακό Διαμέρισμα 
Έβρου για την επικείμενη έκδοση προκήρυξης, πλήρωσης 
είκοσι (20) συνολικά θέσεων εργασίας τακτικών υπαλλή¬ 
λων, διαφόρων κατηγοριών, κλάδων και ειδικοτήτων, για 
το Νομαρχιακό ΔιαμέρισμαΈβρου. 

6. Το γεγονός ότι η απόφαση αυτή δεν προκαλεί δαπάνη 
σε βάρος του κρατικού προϋπολογισμού, αποφασίζουμε: 

Α. Σε συνέχεια των υπ’ αριθμ. 30741/4.3.2003, 30742/ 
3.3.2003, 30743/3.3.2003 και 30744/3.3.2003 αποφάσεών 
μας καθορίζουμε το συνολικό αριθμό των θέσεων εργα¬ 
σίας για το Νομαρχιακό Διαμέρισμα Έβρου της Νομαρ¬ 
χιακής Αυτοδιοίκησης Ροδόπης - Έβρου, που πρόκειται 
να πληρωθούν από άτομα που προστατεύονται από τις 
διατάξεις του ν. 2643/1998, σε μία (1). 

Β. Η ανωτέρω θέση δίδεται, στην κατηγορία Εθνικής Αντί¬ 
στασης (περίπτωση γ', της παρ. 1, άρθρου 1 ν. 2643/1998) και 
θα καλυφθεί από άτομο της Τεχνολογικής Εκπαίδευσης του 
κλάδου ΤΕ Διοίκησης Μονάδων Τοπικής Αυτοδιοίκησης. 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

ν. 

2643/1998 

Ροδόπης- 

Έβρου 

Νομαρχι¬ 
ακό Δια¬ 
μέρισμα 
Έβρου 

ΤΕ Διοίκησης 
Μονάδων 
Τοπικής 
Αυτοδιοίκησης 

Εθνικής 

Αντίστασης 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 200230 (8) 

Ανάκληση της υπ’ αριθμ. 200411/23.5.2006 (ΦΕΚ 719/ 
Β'/2006) απόφασης του Υφυπουργού Απασχόλησης 
και Κοινωνικής Προστασίας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του ν. 2643/ 

1998 (2201Α') «Μέριμνα για την απασχόληση προσώπων ειδι¬ 
κών κατηγοριών και άλλες διατάξεις», όπως ισχύει μετά την 
τελευταία τροποποίησή του με τις διατάξεις του άρθρου 
11 του ν. 3051/2002 (220/Α') «Συνταγματικά κατοχυρωμένες 
ανεξάρτητες αρχές.ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80030/19.4.2006 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας». 

5. Το υπ’ αριθμ. 4953/15.3.2007 έγγραφο του Δήμου Κρω- 
πίας και την υπ’ αριθμ. 54/2007 απόφαση του Δημοτικού 
Συμβουλίου, που αφορά την ακύρωση της προκήρυξης 
είκοσι εννέα (29) θέσεων διαφόρων ειδικοτήτων. 

6. Το γεγονός ότι η απόφαση αυτή δεν προκαλεί δαπάνη 
σε βάρος του κρατικού προϋπολογισμού, αποφασίζουμε: 

Α. Ανακαλούμε την 200411/23.5.2006 απόφαση του Υφυ¬ 
πουργού Απασχόλησης και Κοινωνικής Προστασίας, που 
αφορούσε την παρακράτηση θέσεων για προστατευόμε- 
να από το ν. 2643/1998 πρόσωπα στο Δήμο Κρωπίας. 

Η ανάκληση πραγματοποιείται, διότι το Δημοτικό Συμ¬ 
βούλιο του εν λόγω Δήμου με την υπ’ αριθμ. 54/2007 
απόφασή του αποφάσισε την ακύρωση της προκήρυξης 
είκοσι εννέα (29) θέσεων διαφόρων ειδικοτήτων. 

Κατόπιν αυτού ο Δήμος Κρωπίας ζήτησε να ανακληθεί 
η υπ’ αριθμ. 200411/23.5.2006 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 4775 (9) 

Αναπροσαρμογή της ετήσιας εισφοράς των Δήμων-με- 
λών του Συνδέσμου'Υδρευσης Δήμου Αγρίνιου και πέ- 
ριξ κοινοτήτων εκ λίμνης Καστρακίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Την υπ’ αριθμ. 33588/18.11.1972 απόφασή μας, με την 
οποία συστήθηκε ο Σύνδεσμος'Υδρευσης Δήμου Αγρίνιου 
και πέριξ κοινοτήτων εκ λίμνης Καστρακίου. 

2. Την υπ’ αριθμ. 4663/13.5.1988 απόφασή μας, περί τροπο¬ 
ποίησης της συστατικής πράξης του ΣυνδέσμουΎδρευσης 
Δήμου Αγρίνιου και πέριξ κοινοτήτων εκ λίμνης Καστρακίου, 
στο σημείο που αφορά την ετήσια εισφορά των μελών. 

3. Τις διατάξεις των παρ. 1, 3, 5 και 8 του άρθρου 245 
του ν. 3463/2006. 

4. Την υπ’ αριθμ. 6/2007 απόφαση του Διοικητικού Συμ¬ 
βουλίου του ΣυνδέσμουΎδρευσης Δήμου Αγρίνιου και 
πέριξ κοινοτήτων εκ λίμνης Καστρακίου, σχετικά με την 
αναπροσαρμογή της ετήσιας εισφοράς των Δήμων-μελών 
του ΣυνδέσμουΎδρευσης Δήμου Αγρίνιου. 

5. Την υπ’ αριθμ. 241/18.8.1998 απόφαση Γενικού Γραμ¬ 
ματέα Περιφέρειας Δυτικής Ελλάδας περί «μεταβίβασης 
αρμοδιοτήτων και παροχή εξουσιοδότησης υπογραφής 
αποφάσεων, κ.λπ,», αποφασίζουμε: 

Επικυρώνουμε την υπ’ αριθμ. 6/2007 απόφαση του Δι¬ 
οικητικού Συμβουλίου του ΣυνδέσμουΎδρευσης Δήμου 
Αγρίνιου και πέριξ κοινοτήτων εκ λίμνης Καστρακίου, 
σχετικά με την αναπροσαρμογή της ετήσιας εισφοράς 
των Δήμων-μελών του ΣυνδέσμουΎδρευσης Δήμου Αγρί¬ 
νιου, η οποία καθορίζει 4,00 € κατ’ άτομο για τους Δήμους 
που υδρεύονται από το ΣύνδεσμοΎδρευσης και σε 0,60 
€ κατά άτομο για τους Δήμους που δεν υδρεύονται από 
το Σύνδεσμο. 

Κάθε Δημοτικό Διαμέρισμα Δήμου-μέλους του Συνδέ¬ 
σμου Ύδρευσης, που δεν υδρεύεται από το Σύνδεσμο 
Ύδρευσης και η εισφορά του υπολογίζεται με τιμή 0,60 
€ κατά άτομο αμέσως μετά την υδροδότησή του από το 
ΣύνδεσμοΎδρευσης η ετήσια εισφορά του θα υπολογί¬ 
ζεται με τιμή 4,00 € κατ’ άτομο. 

Ακροτελεύταιο Άρθρο 
(Κάλυψη δαπάνης) 

Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, αλλά προκαλείται 
δαπάνη σε βάρος των προϋπολογισμών Δήμων-μελών 
του Συνδέσμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 19 Μαρτίου 2007 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 4736 (10) 

Έγκριση κατάρτισης υπογραφής σύμβσης μίσθωσης έρ¬ 
γου για την πρόσληψη προσωπικού από την Νομαρ¬ 
χιακή Αυτοδιοίκηση ΠΡΕΒΕΖΑΣ με αντικείμενο έρ¬ 
γου τη μελέτη και εκτέλεση δημοσίων δασοτεχνικών 
έργων αναψυχής, ανάδειξης και προστασίας του φυ¬ 
σικού περιβάλλοντος σε δημόσια δάση και δασικές 
εκτάσεις στην περιοχή Στενά Αχέροντα των Δήμων 
Λούρου και Φαναριού Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του π.δ. 30/1936 «Κώδικας Νομαρχιακής 
Αυτοδιοίκησης» (ΦΕΚ Α' 21). 

2. Τις διατάξεις του άρθρου 6 παρ. 6 του ν. 2527/1997 
«Τροποποίηση διατάξεων του ν. 2190/1994 και άλλες δια¬ 
τάξεις» ως και τις όμοιες του ν. 2367/1993 «Περί Δημοσίου 


3. Την υπ’ αριθμ. ΔΙΠΠ/Φ.ΕΓΚΡ. 1/82/9751 π.ε./8.2.2007 
απόφαση της Επιτροπής του άρθρου 2 παρ. 1 της υπ’ 
αριθμ. 33/2006 ΠΥΣ (ΦΕΚ 280/28.12.2006) με την οποία 
εγκρίθηκε η σύναψη σύμβασης μίσθωσης έργου με ένα 
(1) άτομο ΠΕ Δασολόγων ή ΤΕ Δασοπόνων, για χρονικό 
διάστημα τεσσάρων (4) μηνών από τη Νομαρχιακή Αυ¬ 
τοδιοίκηση Πρέβεζας, με αντικείμενο έργου τη μελέτη 
και εκτέλεση δημοσίων δασοτεχνικών έργων αναψυχής, 
ανάδειξης και προστασίας του φυσικού περιβάλλοντος 
σε δημόσια δάση και δασικές εκτάσεις στην περιοχή 
Στενά Αχέροντα των Δήμων Λούρου και Φαναριού Ν. 
Πρέβεζας. 

4. Το υπ’ αριθμ. 8878/1.3.2007 έγγραφο του ΥΠΕΣΔΔΑ 
με το οποίο εγκρίθηκε για την Νομαρχιακή Αυτοδιοίκηση 
Πρέβεζας, η σύναψη σύμβασης μίσθωσης έργου με ένα 
(1) άτομο ΠΕ δασολόγων ή ΤΕ δασοπόνων, για χρονικό 
διάστημα τεσσάρων (4) μηνών, αποφασίζουμε: 

Εγκρίνουμε την κατάρτιση υπογραφής σύναψης σύμβα¬ 
σης μίσθωσης έργου για την απασχόληση ενός (1) ατόμου 
κατηγορίας ΠΕ του κλάδου Δασολόγων ή κατηγορίας ΤΕ 
του κλάδου Δασοπόνων, για την κάλυψη των αναγκών 
της Νομαρχιακής Αυτοδιοίκησης Πρέβεζας με αντικείμενο 
έργου τη μελέτη και εκτέλεση δημοσίων δασοτεχνικών 
έργων αναψυχής, ανάδειξης και προστασίας του φυσικού 
περιβάλλοντος σε δημόσια δάση και δασικές εκτάσεις 
στην περιοχή Στενά Αχέροντα των Δήμων Λούρου και 
Φαναριού Ν. Πρέβεζας. 

Η διάρκεια της σύμβασης θα είναι για τέσσερις (4) 
μήνες και ως ημερομηνία έναρξης ορίζετε η ημέρα της 
υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 8 Μαρτίου 2007 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

( 11 ) 

Υπαγωγή επένδυσης της εταιρείας «ΡΙΖΟΣ ΑΠΟΣΤΟΛΟΣ 
& ΣΙΑ Ο.Ε.» στις διατάξεις του ν. 3299/2004, όπως 
ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. IΕ/874/ΠΟ5/4/00192/Ε/29.12.2006/ν. 3299/ 
2004 απόφαση του Γενικού Γραμματέα Περιφέρειας Θεσσα¬ 
λίας εγκρίθηκε η υπαγωγή στις διατάξεις του ν. 3299/2004 
επένδυσης της εταιρείας ΡΙΖΟΣ ΑΠΟΣΤΟΛΟΣ & ΣΙΑ Ο.Ε. 
που αναφέρεται στην ίδρυση μονάδας παραγωγής κεριών 
στο ΔΔ Καστρακίου του Δήμου Καλαμπάκας, του Νομού 
Τρικάλων, συνολικού κόστους διακοσίων ογδόντα χιλιάδων 
(280.000) €, με ποσοστό επιχορήγησης 50% επί του συνολι¬ 
κού κόστους, δηλαδή συνολικό ποσό επιχορήγησης εκατόν 
σαράντα χιλιάδες (140.000) €. 

Νέες θέσεις εργασίας: Μία (1). 

Ομόφωνη Γνωμοδότηση της αρμόδιας Περιφερειακής 
Επιτροπής 21.11.2006, σύμφωνα με τις διατάξεις του άρ¬ 
θρου 8 του ν. 2601/1998, η οποία διατηρήθηκε σε ισχύ με 
το άρθρο 12 του ν. 3299/2005. 

Η Περίληψη αυτή να δημοσιευθεί στην Εφημερίδα της 
Κυβέρνησης. 


Με εντολή Γ ενικού Γ ραμματέα Περιφέρειας 


Λογιστικού Ελέγχου Δαπανών του Κράτους και άλλες 


Ο Διευθυντής 

